หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 11,913.99 จุด  เพิ่มขึ้น 105.20 จุด ด้านแนสแดค ปิดที่ 2,699.44 จุด เพิ่มขึ้น 61.98 จุด
25 ต.ค. 2554

ดัชนีหุ้นดาวโจนส์ ปิดที่ 11,913.99 จุด  เพิ่มขึ้น 105.20 จุด ด้านแนสแดค ปิดที่ 2,699.44 จุด เพิ่มขึ้น 61.98 จุด ปัจจัยการขยายตัวทางกิจกรรมเศรษฐกิจในจีนและความหวังต่อแผนจัดการวิกฤตหนี้ยูโรโซนในช่วงปลายสัปดาห์รวมกับผลประกอบการไตรมาส 3 อันสดใสของแคทเตอร์พิลลาร์ ส่งผลให้ตลาดหุ้นสหรัฐฯวานนี้ ปิดบวกอย่างแรง
ดัชนีหุ้นดาวโจนส์ เพิ่มขึ้น 105.20 จุด (0.89 เปอร์เซ็นต์) ปิดที่ 11,913.99 จุด แนสแดค เพิ่มขึ้น 61.98 จุด (2.35 เปอร์เซ็นต์) ปิดที่ 2,699.44 จุด เอสแอนด์พี เพิ่มขึ้น 15.98 จุด (1.29 เปอร์เซ็นต์) ปิดที่ 1,254.23 จุด 
ขณะที่ราคาน้ำมันพุ่งแรงวานนี้ จากปัจจัยอันสดใสของผลกระกอบการบริษัทยักษ์ การขยายตัวทางกิจกรรมเศรษฐกิจในจีนและความหวังต่อแผนจัดการวิกฤตหนี้ยูโรโซนในช่วงปลายสัปดาห์
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม เพิ่มขึ้น 3.95 ดอลลาร์ ปิดที่ 91.35 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.92 ดอลลาร์ ปิดที่ 111.45 ดอลลาร์ต่อบาร์เรล